CELEX: 52011PC0762
Language: lt
Date: 2011-11-14
Title: Pasiūlymas TARYBOS SPRENDIMAS kuriuo nustatoma pozicija, kuri Europos Sąjungos vardu turi būti priimta Pasaulio prekybos organizacijoje (PPO) dėl prašymų pagal Marakešo susitarimo, kuriuo įsteigiama Pasaulio prekybos organizacija, (PPO susitarimas) IX straipsnį suteikti ir (arba) pratęsti tam tikrus įsipareigojimų atidėjimus

|

52011PC0762

/* KOM/2011/0762 galutinis - 2011/0347 (NLE) */  Pasiūlymas TARYBOS SPRENDIMAS kuriuo nustatoma pozicija, kuri Europos Sąjungos vardu turi būti priimta Pasaulio prekybos organizacijoje (PPO) dėl prašymų pagal Marakešo susitarimo, kuriuo įsteigiama Pasaulio prekybos organizacija, (PPO susitarimas) IX straipsnį suteikti ir (arba) pratęsti tam tikrus įsipareigojimų atidėjimus  

	AIŠKINAMASIS MEMORANDUMAS1. PASIŪLYMO TIKSLASŠio pasiūlymo tikslas – sudaryti sąlygas ES prisijungti prie konsensuso Pasaulio prekybos organizacijoje (PPO) dėl tam tikrų PPO Generalinės tarybos priimamų įsipareigojimų atidėjimų[1]. Pasiūlymu numatoma, kad Taryba suteikia įgaliojimus Komisijai laikytis pozicijos Europos Sąjungos vardu Pasaulio prekybos organizacijoje dėl prašymų pagal PPO susitarimo IX straipsnį suteikti ir (arba) pratęsti tam tikrus įsipareigojimų atidėjimus laikantis tam tikrų sąlygų, įskaitant sąlygas, nustatytas PPO susitarimo IX straipsnyje, kuriomis grindžiamas sprendimas, kuriuo suteikiamas įsipareigojimų atidėjimas.2. TEISINIS PASIŪLYMO PAGRINDASSutarties dėl Europos Sąjungos veikimo (SESV) 218 straipsnio 9 dalyje nustatyta, kad, kai tarptautiniu susitarimu įsteigtame organe reikia priimti teisinę galią turintį sprendimą, Taryba, remdamasi Komisijos ar Sąjungos vyriausiojo įgaliotinio užsienio reikalams ir saugumo politikai pasiūlymu, priima sprendimą, kuriuo nustatoma pozicija, kuri turi būti priimta Sąjungos vardu. Ši nuostata taikoma įsipareigojimų atidėjimo suteikimui arba pratęsimui, nes šis sprendimas priimamas tarptautiniu susitarimu, kuris turi poveikio ES teisėms ir prievolėms, įsteigtame organe (PPO Generalinėje taryboje arba Ministrų konferencijoje).3. PASIŪLYMO TAIKYMO SRITISKomisijai bus suteikti įgaliojimai laikytis pozicijos ES vardu, siekiant paremti prašymus dėl konkrečių įsipareigojimų atidėjimų, turinčių nedidelį poveikį politikai, ekonomikai ir prekybai, atsižvelgiant į bendrą ES prekybos politiką.ES turėtų būti pasirengusi skubiai imtis veiksmų PPO priimant sprendimus dėl šių įsipareigojimų atidėjimo prašymų. Atsižvelgiant į nedidelę kiekvieno įsipareigojimų atidėjimo taikymo sritį, būtų neproporcinga dėl kiekvieno prašymo dėl įsipareigojimų atidėjimo, kuriam taikomas šis sprendimas, priimti atskirus Tarybos sprendimus. Dėl to galėtų kilti procedūrinių sunkumų, nes ES vidaus Tarybos sprendimo priėmimo procesas galėtų užtrukti ilgiau nei įsipareigojimų atidėjimo nustatymo procesas PPO, todėl ES galėtų būti nebepajėgi prisidėti prie konsensuso Generalinėje taryboje ir taip vilkintų PPO veiksmus.Siūlomas sprendimas taikomas šiems prašymams dėl įsipareigojimų atidėjimo ir prašymams pratęsti įsipareigojimų atidėjimą:1) Prašymams dėl įsipareigojimų atidėjimo ir prašymams pratęsti įsipareigojimų atidėjimą, susijusiems su suderintos prekių aprašymo ir kodavimo sistemos (vadinamosios Suderintos sistemos, SS) įvedimu 1988 m. sausio 1 d. ir jos pirmu, antru, trečiu, ketvirtu ir penktu pakeitimais, kuriuos priimti rekomendavo Pasaulio muitinių organizacijos taryba ir kurie atitinkamai vadinami „SS92 pakeitimais“, „SS96 pakeitimais“, „SS2002 pakeitimais“, „SS2007 pakeitimais“ ir „SS2012 pakeitimais“, taip pat būsimais SS pakeitimais, kuriais nustatoma prievolė šiuos pakeitimus atlikti narių tarifinių įsipareigojimų ir nuolaidų sąrašuose (kuriais tarifinių įsipareigojimų ir nuolaidų sąrašai perkeliami į SS nomenklatūrą).Šie kolektyviniai įsipareigojimų atidėjimai[2] susiję su narių tarifinių įsipareigojimų sąrašų perkėlimu į naujesnes Suderintos sistemos nomenklatūros redakcijas. Jie būtini tais atvejais, kai PPO narė, laikydamasi Pasaulio muitinių organizacijos rekomendacijos, nacionaliniu mastu pradeda taikyti naujesnę nomenklatūros redakciją, tačiau nespėja jos perkelti į savo PPO tarifinių įsipareigojimų ir nuolaidų sąrašą (ES taikomi SS2002 ir SS2007 nustatytų įsipareigojimų atidėjimai). Todėl ES suinteresuota, kad kasmet tokie įsipareigojimų atidėjimai būtų pratęsiami skubiai. Šie prašymai dėl įsipareigojimų atidėjimo daugiausia susiję su esamų įsipareigojimų atidėjimo pratęsimu, tačiau taip pat su naujų SS pakeitimų priėmimu. Atsižvelgiant į tai, iki 2012 m. pradžios turės būti nustatytas naujas SS2012 nustatytų įsipareigojimų atidėjimas (ir ES turės prašyti, kad atidėjimas būtų jai taikomas).2) Prašymams pratęsti esamą įsipareigojimų atidėjimą, susijusį su Žaliojo Kyšulio GATT 1994 VII straipsnio ir PPO susitarimo dėl muitinio įvertinimo įgyvendinimu.Šiuo įsipareigojimų atidėjimu Žaliajam Kyšuliui leidžiama Bendrojo susitarimo dėl muitų tarifų ir prekybos (GATT) VII straipsnio ir PPO susitarimo dėl muitinio įvertinimo visiško įgyvendinimo laikotarpį pratęsti iki 2011 m. gruodžio 31 d.[3] Galimas šio įsipareigojimų atidėjimo pratęsimas turėtų nedidelį poveikį ES ekonomikai ir prekybai.3) Prašymams pratęsti esamą įsipareigojimų atidėjimą, susijusį su Kanados tarifų lengvatų programa.Šiuo įsipareigojimų atidėjimu Kanadai leidžiama reikalavimus atitinkančiam Karibų šalių, kurios yra Sandraugos narės ir kurioms taikoma programa CARIBCAN, importui taikyti bemuitį režimą, to paties bemuičio režimo netaikant panašiems bet kurios kitos narės produktams. Kanados įsipareigojimų atidėjimas galioja iki 2011 m. gruodžio 31 d.[4] Galimas šio įsipareigojimų atidėjimo pratęsimas turėtų nedidelį poveikį ES ekonomikai ir prekybai. Be to, jis derėtų su ES politikos kryptimis, kuriomis taikant prekybos lengvatas remiamas besivystančių šalių ekonomikos augimas.4) Kubos prašymams pratęsti esamą įsipareigojimų atidėjimą, kuriuo ji atleidžiama nuo 1994 m. Bendrojo susitarimo dėl muitų tarifų ir prekybos XV straipsnio 6 dalies.Šiuo įsipareigojimų atidėjimu Kubai leidžiama nukrypti nuo GATT XV straipsnio 6 dalies, kurioje nustatyta, kad bet kuri PPO narė, kuri nustoja būti Tarptautinio valiutos fondo nare, privalo su PPO sudaryti specialią sutartį. Šis įsipareigojimų atidėjimas pirmą kartą Kubai suteiktas 1964 m. ir šiuo metu galioja iki 2011 m. gruodžio 31 d.[5]5) Prašymams pratęsti esamą įsipareigojimų atidėjimą, susijusį su Kimberley proceso sertifikavimo schema.Šis kolektyvinis įsipareigojimų atidėjimas susijęs su Kimberley proceso neapdorotų deimantų sertifikavimo schema, kurioje kartu su kitomis 19 PPO narių taip pat dalyvauja ES. Šio įsipareigojimų atidėjimo tikslas – užkirsti kelią prekybai konfliktų zonų deimantais. Šis įsipareigojimų atidėjimas galioja iki 2012 m. gruodžio 31 d.[6] Galimas šio įsipareigojimų atidėjimo pratęsimas turėtų nedidelį poveikį ES ekonomikai ir prekybai, tačiau būtų labai svarbus jos bendriems išorės santykiams.Pasiūlymu taip pat numatoma, kad:-  Komisija pakankamai iš anksto praneša Tarybai (Prekybos politikos komitete) apie atitinkamo PPO organo, kuriame gali būti priimamas sprendimas dėl prašymo, kuriam taikomas šis sprendimas, posėdį.-  Taryba gali reikalauti, kad būtų taikoma atskiro Tarybos sprendimo dėl konkretaus prašymo dėl įsipareigojimų atidėjimo priėmimo procedūra.Pagal SESV 218 straipsnio 10 dalį Europos Parlamentas bus nedelsiant išsamiai informuojamas.2011/0347 (NLE)PasiūlymasTARYBOS SPRENDIMASkuriuo nustatoma pozicija, kuri Europos Sąjungos vardu turi būti priimta Pasaulio prekybos organizacijoje (PPO) dėl prašymų pagal Marakešo susitarimo, kuriuo įsteigiama Pasaulio prekybos organizacija, (PPO susitarimas) IX straipsnį suteikti ir (arba) pratęsti tam tikrus įsipareigojimų atidėjimusEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,atsižvelgdama į Europos Komisijos pasiūlymą,kadangi:(1) Marakešo susitarimo, kuriuo įsteigiama Pasaulio prekybos organizacija, (PPO susitarimas) IX straipsnyje nustatytos PPO susitarimo 1A ar 1B, ar 1C prieduose nurodytų daugiašalių prekybos susitarimų ir jų priedų įsipareigojimų atidėjimo suteikimo procedūros;(2) PPO pateikus prašymą dėl įsipareigojimų atidėjimo dažnai atitinkamas PPO organas galutiniam sprendimui dėl šių prašymų priimti skiria labai nedaug laiko ir būtini skubūs PPO narių veiksmai;(3) Sąjunga yra suinteresuota, kad prašymai dėl kasmetinio įsipareigojimų atidėjimo suteikimo ir (arba) pratęsimo[7], susiję su suderintos prekių aprašymo ir kodavimo sistemos (vadinamosios Suderintos sistemos, SS) įvedimu 1988 m. sausio 1 d. ir jos pirmu, antru, trečiu, ketvirtu ir penktu pakeitimais, kuriuos priimti rekomendavo Pasaulio muitinių organizacijos taryba ir kurie atitinkamai vadinami „SS92 pakeitimais“, (įsigaliojo 1992 m. sausio 1 d.), „SS96 pakeitimais“ (įsigaliojo 1996 m. sausio 1 d.), „SS2002 pakeitimais“ (įsigaliojo 2001 m. sausio 1 d.), „SS2007 pakeitimais“ (įsigaliojo 2007 m. sausio 1 d.) ir „SS2012 pakeitimais“ (įsigalios 2012 m. sausio 1 d.), taip pat būsimais SS pakeitimais, kuriais nustatoma prievolė šiuos pakeitimus atlikti narių tarifinių įsipareigojimų ir nuolaidų sąrašuose (kuriais tarifinių įsipareigojimų ir nuolaidų sąrašai perkeliami į SS nomenklatūrą), būtų priimami skubiai;(4) įsipareigojimų atidėjimas, kuriuo Žaliajam Kyšuliui leidžiama pratęsti GATT VII straipsnio ir PPO susitarimo dėl muitinio įvertinimo visiško įgyvendinimo laikotarpį, nustos galioti 2011 m. gruodžio 31 d.[8] Jo pratęsimas turėtų nedidelį poveikį Sąjungos ekonomikai ir prekybai;(5) įsipareigojimų atidėjimas, susijęs su Kanados tarifinių lengvatų programa CARIBCAN, nustos galioti 2011 m. gruodžio 31 d.[9] Šio įsipareigojimų atidėjimo pratęsimas turėtų nedidelį poveikį Sąjungos ekonomikai ir prekybai, be to, jis derėtų su Sąjungos politika, kuria taikant prekybos lengvatas remiamas besivystančių šalių ekonomikos augimas.(6) įsipareigojimų atidėjimas, kuriuo Kubai leidžiama nukrypti nuo 1994 m. Bendrojo susitarimo dėl muitų tarifų ir prekybos XV straipsnio 6 dalies, nustos galioti 2011 m. gruodžio 31 d.[10] Šio įsipareigojimų atidėjimo pratęsimas turėtų nedidelį poveikį Sąjungos ekonomikai ir prekybai;(7) įsipareigojimų atidėjimas, kuriuo Kimberley proceso neapdorotų deimantų sertifikavimo schemoje dalyvaujančioms šalims leidžiama nustatyti tam tikrus vadinamųjų „kruvinųjų deimantų“ prekybos apribojimus, nustos galioti 2011 m. gruodžio 31 d.[11] Galimas jo pratęsimas turėtų nedidelį poveikį Sąjungos ekonomikai ir prekybai, tačiau būtų labai svarbus jos bendriems prekybos santykiams,PRIĖMĖ ŠĮ SPRENDIMĄ:1 straipsnisEuropos Sąjunga atitinkamame PPO organe remia šiuos prašymus pagal Marakešo susitarimo, kuriuo įsteigiama Pasaulio prekybos organizacija, (PPO susitarimas) IX straipsnio 3 dalį:a) prašymus dėl įsipareigojimų atidėjimo suteikimo ir (arba) pratęsimo, susijusius su suderintos prekių aprašymo ir kodavimo sistemos (SS) įvedimu ir jos 1992 m. („SS92 pakeitimai“), 1996 m. („SS96 pakeitimai“), 2002 m. („SS2002 pakeitimai“), 2007 m. („SS2007 pakeitimai“) ir 2012 m. („SS2012 pakeitimai“) pakeitimais, taip pat būsimais SS pakeitimais, kuriais nustatoma prievolė šiuos pakeitimus atlikti narių tarifinių įsipareigojimų ir nuolaidų sąrašuose;b) prašymus pratęsti įsipareigojimų atidėjimą, kuriuo Žaliajam Kyšuliui leidžiama pratęsti GATT VII straipsnio ir PPO susitarimo dėl muitinio įvertinimo visiško įgyvendinimo laikotarpį;c) prašymus pratęsti įsipareigojimų atidėjimą, kuriuo Kanadai leidžiama tam tikroms besivystančioms šalims taikyti lengvatinį režimą (programa CARIBCAN);d) prašymus pratęsti įsipareigojimų atidėjimą, kuriuo Kuba atleidžiama nuo 1994 m. Bendrojo susitarimo dėl muitų tarifų ir prekybos XV straipsnio 6 dalies nuostatų;e) prašymus pratęsti įsipareigojimų atidėjimą, susijusį su Kimberley proceso sertifikavimo schema.2 straipsnisKomisija pakankamai iš anksto praneša Tarybai Prekybos politikos komitete apie atitinkamo PPO organo, kuriame gali būti priimamas sprendimas dėl prašymo, kuriam taikomas šis sprendimas, posėdį. Pagal Sutarties 241 straipsnį Taryba gali per 10 darbo dienų nuo dienos, kurią Komisija apie tai praneša Prekybos politikos komitetui, pareikalauti, kad būtų taikoma atskiro Tarybos sprendimo dėl konkretaus prašymo dėl įsipareigojimų atidėjimo priėmimo procedūra.3 straipsnisŠis sprendimas įsigalioja jo priėmimo dieną.Priimta BriuselyjeTarybos varduPirmininkas [1] Įsipareigojimų atidėjimai yra PPO Generalinės tarybos arba Ministrų konferencijos suteikiami leidimai laikinai nukrypti nuo tam tikrų taikytinų PPO įsipareigojimų.[2] Paskutinius SS96, SS2002 ir SS2007 nustatytų įsipareigojimų atidėjimus galima rasti atitinkamuose dokumentuose WT/L/801, WT/L/808 ir WT/L/809.[3] Žr. dokumentą WT/L/812.[4] Žr. dokumentą WT/L/677.[5] Žr. dokumentą WT/L/678.[6] Žr. dokumentą WT/L/676.[7] Paskutinį SS96, SS2002 ir SS2007 nustatytų įsipareigojimų atidėjimus galima rasti atitinkamuose dokumentuose WT/L/801, WT/L/808 ir WT/L/809.[8] Žr. dokumentą WT/L/812.[9] Žr. dokumentą WT/L/677.[10] Žr. dokumentą WT/L/678.[11] Žr. dokumentą WT/L/676.